AIŠKINAMASIS RAŠTAS

Dėl savivaldybės funkcijoms vykdyti reikalingos teritorijos pripažinimo svarbia vietos bendruomenei

1. **Parengto tarybos sprendimo projekto tikslai ir uždaviniai**

Pripažinti teritoriją (2611 m2), esančią Molėtų mieste, Kreivoji g. 8, svarbiu vietos bendruomenei objektu, skirtu daugiabučių gyvenamųjų pastatų ir bendrabučių teritorijos naudojimui ir reikalingu bendroms gyventojų reikmėms bei savivaldybės funkcijoms vykdyti.

Šis žemės sklypas suprojektuotas J. Janonio kvartalo detaliajame plane. Šiuo metu atliekami sklypo kadastriniai matavimai.

Pripažinus minėtą teritoriją svarbiu vietos bendruomenei objektu, žemės sklypas bus perduotas Molėtų rajono savivaldybei. Molėtų rajono savivaldybė vykdo 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1.-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr.1 „Bendruomeninių vaikų globos namų ir vaikų dienos centrų tinklo plėtra“ projektą, kuriam reikalingas minėtas žemės sklypas,

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, 16 straipsnio 4 dalis;

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės-priėmus sprendimą anksčiau minėtas žemės sklypas bus perduotas Molėtų rajono savivaldybei.

Neigiamų priimto sprendimo projekto pasekmių nenumatoma.

**4. Priemonės sprendimui įgyvendinti**

Atliekami sklypo kadastriniai matavimai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos reikalingos kadastriniams matavimas atlikti.

**6. Vykdytojai, įvykdymo terminai**

Molėtų rajono savivaldybės administracija